Täna algasid Saaremaal, Nasval slalli Eestikate reservetapp. Prognoos oli hea. Väga palju võistlejaid kahjuks kohal pole aga u 30 ringis ja veidi peale. Päeva alguses oli tuul suht lahja, panin esimeseks sõiduks 8,2 gaastra vapori ja Heiko käest saadud  Mistrali 125l slallika. Tänud!. Kahjuks mul head uime sinna alla ei ole panna ja nii sõitsin 42cm Drake uimega. Head kiirust muidugi ei saanud, kuid kindla sõiduga sain oma kvalifikatsiooni grupis esimese 5 sekka ja tagasin koha võitjate finaalis. Finaalis oli tuul juba veits tugevam, ning nüüd hakkas pehme Drake uim lauda veest välja loopima. Sellega kaotasin kiiruses nii palju et ettepoole 4. kohast polnud võimalik kiiruse tõttu sõita. Peale sõitu tuul jätkas tõstmist. Lõpuks oli selline tuul et järgmiseks  sõiduks sain 7.0 ja Fanatiku 105l slallika panna. Stardi ajaks oli muidugi juba pärsi kõva pauk peal. Kvalifikatsioon käis päris paljudele üle jõu, ning mindi purje vahetama. Mina jätsin samad asjad ja läksin finaaliks valmistuma. Selgus aga et paljud ei jõudnudki starti õigeks ajaks kuigi oodati 15 minti. Mina sain aga päris ok stardi. Läksin kohe juhtima, ning suutsin seda hoida. Teine oli Juss ja kolmas Erno. Järgmiseks sõiduks oli tuul veelgi tõusnud ja panin juba 6,0 vapori. Kuna aga laine oli tõusnud  veel siis oli päris keeruline juba. Sain kenasti finaali jälle, ning finaalis suutsin end sõita teiseks. Erno oli sellise ilmaga muidugi omaette klass, ning edestas mind juba mitmesaja meetriga. Viimasesse kvalifikatsiooni minnes, panin kalda lähedal sellise katapuldi, et poom läks puruks. Katkine poomi ots pani aga ülemisse aknasse ja tõmbas selle puruks. Õnneks olin veits varu jätnud ja jõudsin veel tegutseda. Panin purje kaldale ka võtsin laua ning panin joostes teisele poole jahtklubi. Neeme oli  sõitmise juba lõpetanud ja tulnud võistlust vaatama. Tema käes olid ka konteineri võtmed ja seetöttu pidi ta kihutama teisele poole et uksed lahti teha. Mina panin lauaga ujudes üle jõe. Võtsin 5,0 purje ja Neeme aitas mul selle veel valmis rigada, ning andis ka oma poomi, kuna enda poomi olin ma puruks kukkunud. Tänud! Õnneks sain piisavalt kiirelt ka starti ning sain õigel ajal rajale. Kvalifikatsiooni sõitsin rahulikult läbi ja puri oli aint kohati veidi vähe, kuid enamasti ok. Finaal sõitudeks oli aga tuul  veel vaikinud ja nüüd oli 5,0ga juba keeruline. Terve sõit oli väga vähe tuult ning märkides jäin isegi seisma. Seetõttu ei saanud kõrgemat kohta kui 7s. Päeva kokkuvõttes olen aga 3. Minu ees on 1 punkti vahega Juss, ning suure vahega on eest ära Erno. Homme saab päris huvitav võitlus veel olema !!!